CELEX: 32021R0447
Language: hu
Date: 2021-03-12 00:00:00
Title: A Bizottság (EU) 2021/447 végrehajtási rendelete (2021. március 12.) a kibocsátási egységek 2021 és 2025 közötti időszakot érintő ingyenes kiosztásának alapjául szolgáló, a 2003/87/EK európai parlamenti és tanácsi irányelv 10a. cikkének (2) bekezdése szerinti felülvizsgált referenciaértékek meghatározásáról (EGT-vonatkozású szöveg)

2021.3.15.   
               
               
                  HU
               
               
                  Az Európai Unió Hivatalos Lapja
               
               
                  L 87/29
               
            
         A BIZOTTSÁG (EU) 2021/447 VÉGREHAJTÁSI RENDELETE
         (2021. március 12.)
         a kibocsátási egységek 2021 és 2025 közötti időszakot érintő ingyenes kiosztásának alapjául szolgáló, a 2003/87/EK európai parlamenti és tanácsi irányelv 10a. cikkének (2) bekezdése szerinti felülvizsgált referenciaértékek meghatározásáról
         (EGT-vonatkozású szöveg)
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel az üvegházhatást okozó gázok kibocsátási egységei Unión belüli kereskedelmi rendszerének létrehozásáról és a 96/61/EK tanácsi irányelv módosításáról szóló, 2003. október 13-i 2003/87/EK európai parlamenti és tanácsi irányelvre (1), és különösen annak 10a. cikke (2) bekezdésének harmadik albekezdésére,
         mivel:
         
                     (1)
                  
                  
                     A 2011/278/EU bizottsági határozat (2) a 2013 és 2020 közötti időszakra 54 referenciaértéket (a továbbiakban: referenciaértékek) határozott meg, amelyek az ingyenes kiosztás alapját képezik. Az (EU) 2019/331 felhatalmazáson alapuló bizottsági rendelet (3)2021. január 1-jétől hatályon kívül helyezte és felváltotta a 2011/278/EU határozatot, és azonos kiindulási pontokat állapított meg az egyes referenciaértékek aktualizálásához alkalmazott éves csökkentési ráta 2021 és 2030 közötti időszakra történő meghatározásához.
                  
               
                     (2)
                  
                  
                     A 2011/278/EU határozatban szereplő 54 referenciaértéket lehetőség szerint az egyes létesítmények ÜHG-hatékonyságára vonatkozó, az egyes európai ágazati szövetségek által szolgáltatott adatok alapján állapították meg, a Bizottság által egy iránymutatás és az úgynevezett „ágazati szabálykönyvek” segítségével meghatározott szabályok szerint. Tekintettel az adatgyűjtés önkéntes jellegére, az adatkészlet nem tartalmazott adatokat az összes érintett létesítményre vonatkozóan. 14 termék-referenciaérték egytermékes létesítmények adatain alapult, mivel az érintett többtermékes létesítményekben a kibocsátások egyes termékekhez való hozzárendelését az adott időkeretben nem tartották megvalósíthatónak. Az egyes létesítményektől származó adatok hiányában öt termék-referenciaérték, valamint a hő- és tüzelőanyag-referenciaérték az elérhető legjobb technikákról szóló referenciadokumentumokból (BREF-ek) vagy más szakirodalomból származó információkon alapult. Négy termék-referenciaérték más termék-referenciaértékeken alapult az azonos vagy hasonló termékek gyártói számára biztosítandó egyenlő versenyfeltételek érdekében.
                  
               
                     (3)
                  
                  
                     A felülvizsgált referenciaértékeket a 2003/87/EK irányelv 11. cikke alapján a 2016. és 2017. évre vonatkozóan bejelentett létesítmények ÜHG-hatékonyságára vonatkozó ellenőrzött információk alapján kell meghatározni. Az egyes referenciaértékek esetében ki kell számítani a létesítmények leghatékonyabb 10 %-ának 2016. és 2017. évi átlagos teljesítményét. Ezen értékeknek a 2011/278/EU határozatban meghatározott, a 2007. és 2008. évi teljesítményadatokon alapuló referenciaértékekkel való összehasonlítása alapján éves csökkentési rátákat kell meghatározni a 2007/2008 és 2016/2017 közötti 9 éves időszak minden egyes referenciaértéke tekintetében. Ezt követően a referenciaértékeknek a 2007/2008 és 2022/2023 közötti 15 éves időszakra vonatkozó megfelelő csökkentését a szóban forgó éves csökkentési ráták alapján, extrapoláció útján kell kiszámítani. A 2003/87/EK irányelv 10a. cikkének (2) bekezdésével összhangban az 15 éves időszak tekintetében alkalmazott csökkentés nem lehet 3 %-nál alacsonyabb és 24 %-nál magasabb. Az aromás vegyületekre, a hidrogénre, a szintézisgázra és a forró fémre vonatkozó referenciaértékek aktualizálására külön rendelkezések vonatkoznak.
                  
               
                     (4)
                  
                  
                     A 2003/87/EK irányelv 11. cikke (1) bekezdésének megfelelően a tagállamok 2019. szeptember 30-ig benyújtották a Bizottságnak a létesítményeknek a kibocsátási egységek ingyenes kiosztására vonatkozó információkat tartalmazó listáját. Annak biztosítása érdekében, hogy a referenciaértékek helyes adatokon alapuljanak, a Bizottság – automatizált eszközök felhasználásával is – mélyrehatóan ellenőrizte a kibocsátási egységek ingyenes kiosztása szempontjából releváns adatok hiánytalanságát és következetességét. Adott esetben a Bizottság pontosításokat és helyesbítéseket kért az érintett illetékes hatóságoktól. Ezen eljárás eredményeként a Bizottság pontos, következetes és összehasonlítható adatokat szerzett a 2003/87/EK irányelv hatálya alá tartozó valamennyi helyhez kötött létesítmény ÜHG-hatékonyságáról. Ez a jó minőségű adatkészlet került felhasználásra a 2021 és 2025 közötti időszakra vonatkozó felülvizsgált referenciaértékek meghatározásához mind az 54 referenciaérték tekintetében. A Bizottság a 2003/87/EK irányelv 10a. cikkének (2) bekezdésében és az (EU) 2018/410 európai parlamenti és tanácsi irányelv (4) (11) preambulumbekezdésében megállapítottak szerint a létesítmények leghatékonyabb 10 %-a 2016. és 2017. évi átlagos teljesítményének meghatározásához felhasználta az (EU) 2019/331 felhatalmazáson alapuló rendelet I. melléklete szerinti konkrét referenciaérték meghatározásával összefüggő valamennyi létesítményrész adatait.
                  
               
                     (5)
                  
                  
                     A 2003/87/EK irányelv 27. cikke értelmében a tagállamok bizonyos feltételek mellett kivehetik az EU ETS-ből azokat a létesítményeket, amelyek 25 000 tonna szén-dioxid-egyenértéknél alacsonyabb kibocsátást jelentenek be, és amelyek névleges bemenő hőteljesítménye – amennyiben égetési tevékenységet végeznek – a biomasszából származó kibocsátás nélkül nem éri el a 35 MW-ot. A 2003/87/EK irányelv 27a. cikke értelmében a tagállamok kizárhatják az EU ETS-ből azokat a létesítményeket, amelyek 2 500 tonna szén-dioxid-egyenértéknél kisebb kibocsátást jelentettek be, figyelmen kívül hagyva a biomasszából származó kibocsátást. E rendelkezések alapján több tagállam is úgy döntött, hogy a 2021 és 2025 közötti időszakra nézve kizár bizonyos létesítményeket az EU ETS-ből. Ezeket a létesítményeket nem kell figyelembe venni a felülvizsgált referenciaértékek meghatározásakor.
                  
               
                     (6)
                  
                  
                     Az (EU) 2019/331 felhatalmazáson alapuló rendelet – a mérhető hő, a szén-dioxid-tartalmú hulladékgázok és az átadott CO2 behozatalához, kiviteléhez és házon belüli előállításához kapcsolódó kibocsátások következetes kezelésének biztosítása érdekében – szabályokat tartalmaz a kibocsátások létesítményrészek szintjén történő meghatározására vonatkozóan. E célból a releváns kibocsátási tényezőket a hőre és a tüzelőanyagra vonatkozó referenciaértékek felhasználásával határozták meg, amelyeket pedig a meghatározott éves csökkentési ráták alkalmazásával aktualizáltak. Az ismeretlen vagy nem egyértelműen meghatározott kibocsátási tényezőkkel rendelkező hőimportálás és a hőexportálás esetében 53,3 t CO2-egyenérték/TJ értéket alkalmaztak. Ezt az értéket úgy számolták ki, hogy 1,6 %-os éves csökkentési rátát alkalmaztak a hőre vonatkozó referenciaértékre a 2007/2008 és 2016/2017 közötti 9 éves időszakra. A hulladékgáz exportja esetében 37,4 t CO2-egyenérték/TJ értéket vontak le a hulladékgáz tényleges kibocsátási tényezőjéből. Ez az érték a földgáz (56,1 t CO2-egyenérték/TJ) kibocsátási tényezőjének és egy 0,667-es tényezőnek a szorzata, mely a hulladékgáz használata és a földgáz referencia-tüzelőanyag használata közötti hatásfok-különbségeket számszerűsítő tényező. A hulladékgáz-behozatal esetében 48,0 t CO2-egyenérték/TJ értéket alkalmaztak. Ezt az értéket úgy számolták ki, hogy 1,6 %-os éves csökkentési rátát alkalmaztak a tüzelőanyagra vonatkozó referenciaértékre a 2007/2008 és 2016/2017 közötti 9 éves időszakra.
                  
               
                     (7)
                  
                  
                     Az olyan köztes termékeket importáló létesítményrészek esetében, amelyek termelése a vonatkozó termék-referenciaérték rendszerhatárai alá tartozik, és ahol a benyújtott adatok alapján nem lehetett meghatározni az e köztes termékek előállításához kapcsolódó üvegházhatásúgáz-kibocsátást, az érintett létesítményrészek ÜHG-hatékonyságát nem kell figyelembe venni a felülvizsgált referenciaértékek meghatározásakor. Ez a finomítói termékekkel, a forró fémmel, a szinterezett dolomitmésszel, az ammóniával, a hidrogénnel és a nyersszódával kapcsolatos referenciaértékek aktualizálását érinti. A köztes termékeket exportáló létesítményrészek esetében és ahol a benyújtott adatok alapján nem lehetett meghatározni a további folyamatokhoz kapcsolódó üvegházhatásúgáz-kibocsátást, az érintett létesítményrészek ÜHG-hatékonyságát nem kell figyelembe venni a felülvizsgált referenciaértékek meghatározásakor. Ez a finomítói termékekkel és a forró fémmel kapcsolatos referenciaértékek aktualizálását érinti.
                  
               
                     (8)
                  
                  
                     A kibocsátások különböző létesítményrészekhez való hozzárendelésének az (EU) 2019/331 felhatalmazáson alapuló rendeletben meghatározott módszere negatív ÜHG-hatékonyságot eredményezhet azokban az esetekben, amikor az alacsony kibocsátási tényezővel rendelkező tüzelőanyaggal előállított hőt más létesítményrészekbe vagy létesítményekbe exportálják. Ilyen esetekben a felülvizsgált referenciaértékek meghatározása céljából az érintett létesítményrész ÜHG-hatékonyságát nullában kell megállapítani.
                  
               
                     (9)
                  
                  
                     Az e rendeletben előírt intézkedések összhangban vannak az Éghajlatváltozási Bizottság véleményével,
                  
               ELFOGADTA EZT A RENDELETET:
         
            1. cikk
            A kibocsátási egységek 2021 és 2025 közötti időszakra vonatkozó harmonizált ingyenes kiosztására a mellékletben felsorolt felülvizsgált referenciaértékek alkalmazandók.
         
         
            2. cikk
            Ez a rendelet az Európai Unió Hivatalos Lapjában való kihirdetését követő huszadik napon lép hatályba.
         
         
            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2021. március 12-én.
            
               
                  a Bizottság részéről
               
               
                  az elnök
               
               Ursula VON DER LEYEN
            
         
         
            (1)  HL L 275., 2003.10.25., 32. o.
         
         
            (2)  A Bizottság 2011/278/EU határozata (2011. április 27.) a kibocsátási egységekre vonatkozó harmonizált ingyenes kiosztás uniós szintű átmeneti szabályainak a 2003/87/EK európai parlamenti és tanácsi irányelv 10a. cikke értelmében történő meghatározásáról (HL L 130., 2011.5.17., 1. o.).
         
            (3)  A Bizottság (EU) 2019/331 felhatalmazáson alapuló rendelete (2018. december 19.) a kibocsátási egységek harmonizált ingyenes kiosztására vonatkozó uniós szintű átmeneti szabályoknak a 2003/87/EK európai parlamenti és tanácsi irányelv 10a. cikke értelmében történő meghatározásáról (HL L 59., 2019.2.27., 8. o.).
         
            (4)  Az Európai Parlament és a Tanács (EU) 2018/410 irányelve (2018. március 14.) a 2003/87/EK irányelvnek a költséghatékony kibocsátáscsökkentés és az alacsony szén-dioxid-kibocsátású technológiákba történő beruházások növelése érdekében történő módosításáról és az (EU) 2015/1814 határozat módosításáról (HL L 76., 2018.3.19., 3. o.).
      
      
         
            MELLÉKLET
            Referenciaértékek
            E melléklet alkalmazásában a hatálya alá tartozó termékek, valamint a hatálya alá tartozó folyamatok és kibocsátások (rendszerhatárok) tekintetében az (EU) 2019/331 felhatalmazáson alapuló rendelet I. mellékletében meghatározott termékmeghatározásokat kell alkalmazni.
            1.   Termék-referenciaértékek, tekintet nélkül a tüzelőanyag és a villamos energia felcserélhetőségére
            
            
                        Termék-referenciaérték
                     
                     
                        A leghatékonyabb létesítmények 10 %-ának átlagértéke 2016-ban és 2017-ben (t CO2-egyenérték/t)
                     
                     
                        Referenciaérték (kibocsátási egységek/t) a 2021 és 2025 közötti időszakra
                     
                  
                        Koksz
                     
                     
                        0,144
                     
                     
                        0,217
                     
                  
                        Szinterezett érc
                     
                     
                        0,163
                     
                     
                        0,157
                     
                  
                        Forró fém
                     
                     
                        1,331
                     
                     
                        1,288
                     
                  
                        Előre kiégetett anód
                     
                     
                        0,317
                     
                     
                        0,312
                     
                  
                        Alumínium
                     
                     
                        1,484
                     
                     
                        1,464
                     
                  
                        Szürke cementklinker
                     
                     
                        0,722
                     
                     
                        0,693
                     
                  
                        Fehér cementklinker
                     
                     
                        0,973
                     
                     
                        0,957
                     
                  
                        Mész
                     
                     
                        0,746
                     
                     
                        0,725
                     
                  
                        Dolomitmész
                     
                     
                        0,881
                     
                     
                        0,815
                     
                  
                        Szinterezett dolomitmész
                     
                     
                        1,441
                     
                     
                        1,406
                     
                  
                        Úsztatott (float) üveg
                     
                     
                        0,421
                     
                     
                        0,399
                     
                  
                        Színtelen üvegből készült palackok és tégelyek
                     
                     
                        0,323
                     
                     
                        0,290
                     
                  
                        Színes üvegből készült palackok és tégelyek
                     
                     
                        0,265
                     
                     
                        0,237
                     
                  
                        Folyamatos szálú üvegszáltermékek
                     
                     
                        0,290
                     
                     
                        0,309
                     
                  
                        Burkolótéglák
                     
                     
                        0,094
                     
                     
                        0,106
                     
                  
                        Padlóburkolók
                     
                     
                        0,140
                     
                     
                        0,146
                     
                  
                        Tetőcserepek
                     
                     
                        0,130
                     
                     
                        0,120
                     
                  
                        Porlasztással szárított por
                     
                     
                        0,050
                     
                     
                        0,058
                     
                  
                        Kötőanyag
                     
                     
                        0,048
                     
                     
                        0,047
                     
                  
                        Szárított szekunder gipsz
                     
                     
                        0,008
                     
                     
                        0,013
                     
                  
                        Rövid rostú nátroncellulóz
                     
                     
                        0,000
                     
                     
                        0,091
                     
                  
                        Hosszú rostú nátroncellulóz
                     
                     
                        0,001
                     
                     
                        0,046
                     
                  
                        Szulfitcellulóz, termomechanikai és mechanikai úton előállított cellulóz
                     
                     
                        0,000
                     
                     
                        0,015
                     
                  
                        Cellulóz visszanyert papírból
                     
                     
                        0,000
                     
                     
                        0,030
                     
                  
                        Újságpapír
                     
                     
                        0,007
                     
                     
                        0,226
                     
                  
                        Nem bevont finompapír
                     
                     
                        0,011
                     
                     
                        0,242
                     
                  
                        Bevont finompapír
                     
                     
                        0,043
                     
                     
                        0,242
                     
                  
                        Tissue
                     
                     
                        0,139
                     
                     
                        0,254
                     
                  
                        Testliner és hullám alappapír
                     
                     
                        0,071
                     
                     
                        0,188
                     
                  
                        Nem bevont karton
                     
                     
                        0,009
                     
                     
                        0,180
                     
                  
                        Bevont karton
                     
                     
                        0,011
                     
                     
                        0,207
                     
                  
                        Salétromsav
                     
                     
                        0,038
                     
                     
                        0,230
                     
                  
                        Adipinsav
                     
                     
                        0,32
                     
                     
                        2,12
                     
                  
                        Vinil-klorid monomer (VCM)
                     
                     
                        0,171
                     
                     
                        0,155
                     
                  
                        Fenol/aceton
                     
                     
                        0,244
                     
                     
                        0,230
                     
                  
                        S-PVC
                     
                     
                        0,073
                     
                     
                        0,066
                     
                  
                        E-PVC
                     
                     
                        0,103
                     
                     
                        0,181
                     
                  
                        Nyersszóda
                     
                     
                        0,789
                     
                     
                        0,753
                     
                  2.   Termék-referenciaértékek, a tüzelőanyag és a villamos energia felcserélhetőségének figyelembevételével
            
            
                        Termék-referenciaérték
                     
                     
                        A leghatékonyabb létesítmények 10 %-ának átlagértéke 2016-ban és 2017-ben (t CO2-egyenérték/t)
                     
                     
                        Referenciaérték (kibocsátási egységek/t) a 2021–2025 közötti időszakra
                     
                  
                        Finomítói termékek
                     
                     
                        0,0255
                     
                     
                        0,0228
                     
                  
                        Elektromos ívkemencében előállított szénacél
                     
                     
                        0,209
                     
                     
                        0,215
                     
                  
                        Elektromos ívkemencében előállított, erős ötvözetű acél
                     
                     
                        0,266
                     
                     
                        0,268
                     
                  
                        Vasöntés
                     
                     
                        0,299
                     
                     
                        0,282
                     
                  
                        Ásványgyapot
                     
                     
                        0,595
                     
                     
                        0,536
                     
                  
                        Gipszkarton
                     
                     
                        0,119
                     
                     
                        0,110
                     
                  
                        Korom
                     
                     
                        1,141
                     
                     
                        1,485
                     
                  
                        Ammónia
                     
                     
                        1,604
                     
                     
                        1,570
                     
                  
                        Gőzzel végzett krakkolás
                     
                     
                        0,693
                     
                     
                        0,681
                     
                  
                        Aromás vegyületek
                     
                     
                        0,0072
                     
                     
                        0,0228
                     
                  
                        Sztirol
                     
                     
                        0,419
                     
                     
                        0,401
                     
                  
                        Hidrogén
                     
                     
                        4,09
                     
                     
                        6,84
                     
                  
                        Szintézisgáz
                     
                     
                        0,009
                     
                     
                        0,187
                     
                  
                        Etilénoxid/etilénglikolok
                     
                     
                        0,314
                     
                     
                        0,389
                     
                  3.   Hő- és tüzelőanyag-referenciaértékek
            
            
                        Referenciaérték
                     
                     
                        A leghatékonyabb létesítmények 10 %-ának átlagértéke 2016-ban és 2017-ben (t CO2-egyenérték/TJ)
                     
                     
                        Referenciaérték (kibocsátási egységek/TJ) a 2021 és 2025 közötti időszakra
                     
                  
                        Hő-referenciaérték
                     
                     
                        1,6
                     
                     
                        47,3
                     
                  
                        Tüzelőanyag-referenciaérték
                     
                     
                        34,3
                     
                     
                        42,6